**JŪRINIŲ IR VIDAUS VANDENŲ REIKALŲ KOMISIJOS**

**ATASKAITA UŽ 2014 METUS**

 Laivai ir prekyba žuvimi yra reikšmingiausi jūrinės kultūros ir paveldo komponentai. Be jų neįmanoma įsivaizduoti nei jūrinio miesto gyvenimo būdo, nei amatų, nei uostamiesčio unikalumo ir išskirtinumo kitų miestų kontekste.

Taigi 2014 metais, tam, kad pasiektų savo užsibrėžtų tikslų ir įgyvendintų tikro jūrinio miesto viziją, Jūrinių ir vidaus vandenų reikalų komisija rinkosi į 6 posėdžius, svarstė 17 klausimų (dėl prekybos žuvimis, dėl Jūrininkų gerovės tarybos Lietuvoje sudarymo ir jos nuostatų patvirtinimo, dėl prekybos žuvimis vietos paruošimo, dėl leidimų žvejų automobiliams, informaciją apie Smiltynės jachtklubo veiklos organizavimą, informaciją apie žvejybinių laivų Danės krantinėje stovėjimo galimybes, informaciją apie projektą dėl žuvies sugavimo kvotų, informaciją apie ŽVVG europinių projektų įgyvendinimo eigą, informaciją apie prekybą šviežia žuvimi, infrastruktūrą, žemės sklypo statusą, informaciją apie nurašyto Lietuvos karinių jūrų pajėgų laivo „Kuršis“ situaciją, informaciją apie Kuršių laivo dekoravimo medžiu ir metalu projektą, informaciją apie Jūrinės kultūros projektų dalinį finansavimą iš Savivaldybės biudžeto lėšų ir kt.)

 Jūrinių ir vidaus vandenų reikalų komisija per visą savo darbo kadencijos laiką (Klaipėdos miesto savivaldybės tarybos 2011 m. gegužės 27 d. sprendimu Nr. T2-179 buvo patvirtinta komisija ir išrinktas komisijos pirmininkas) sprendė pagrindinį klausimą – prekybos žuvimis vietos paruošimą ir prekyba šviežia žuvimi Klaipėdos mieste. Sprendžiant klausimą komisijos nariai aktyviai dalyvavo posėdžiuose, kvietėsi atsakingus asmenis dėl informacijos teikimo. Pagrindinis komisijos klausimas šioje kadencijoje išspręstas – surasta vieta prekybai šviežia žuvimis ir dabar vyksta prekyba (prie Danės krantinės).

Komisijos pirmininkas Valerijonas Bernotas